हरदोई। मौसम के कड़क होते मिजाज से पारे का स्तर पिछले दस दिनों में 39 डिग्री से 45 डिग्री सेल्सियस तक पहुंचने से सब्जियां झुलसने लगी हैं और यह देखकर किसानों को पसीना छूटने लगा है। किसानों का मानना है कि पारे का स्तर यदि ऐसे ही चलता रहा, तो सब्जियां का उत्पादन काफी घट जाएगा, जिससे किसानों के लिए जहां लागत निकालना मुश्किल हो जाएगा, वहीं बाजार से हरी सब्जियां भी जल्द ही नदारद होने लगेंगी।